קרוואנים חינוכיים

מחלקת חינוך חו"ל של חטיבת החינוך, קק"ל מפעילה קרוואנים חינוכיים ברחבי העולם ומביאה את ארץ ישראל לקהילות ולמוקדי החינוך בתפוצות.

הקרוואן החינוכי של קק"ל מגשר על המרחק הפיסי בין ישראל לתפוצות ומביא את הבית הלאומי של העם היהודי למאות מוקדי פעילות, בהן משתתפים מאות אלפי ילדים באמצעות אלפי מדריכים מתנדבים ממגוון הקהילות המרכיבות את עם ישראל. .

מטרת הפרויקט היא להעשיר את החניכים באמצעות תכנים ופעילויות חוויתיים ויחודיים שחושפים אותם לפעילות קק"ל בישראל, ולערכי הציונות ומדינת ישראל לצד ערכים של שמירה על הסביבה וקיימות.

מתחנכים רבים מרחבי עולם מספרים על החותם החיובי שהקרוואנים החינוכיים השאירו בהם, כשפעילות זו היוותה פתח להעמקת הקשר לעם ולמדינה גם בחייהם הבוגרים.

השתתפתם בפעילות של קרוואן חינוכי? שלחו לנו תמונות ומזכרות ונפרסם אותם באתר. הקליקו כאן כדי לעבור לעמוד העלאת התכנים.

קרוואן טו בשבט

**טו בשבט הוא חג מרכזי בקק"ל, שמסמל את הקשר בין העם היהודי לאדמת ארץ ישראל ואת תפקידה של קק"ל כגואלת אדמות הארץ וכמי שמפתחת אותן באמצעות נטיעת יערות ופיתוח פרויקטים טכנולוגיים אקולוגיים בעלי השפעה גלובלית.**

**בט"ו בשבט מפעילה קק"ל אירועים רבים בהם נוטעים ילדי ישראל שתילים באדמת הארץ ועוברים פעילויות חינוכיות בנושאי חשיבות הטבע והשמירה על הסביבה.**

**קרוואן טו" בשבט מביא את הרוח הישראלית שקק"ל מייצגת לילדים ולנוער יהודיים ברחבי העולם.**

**עשרות אלפי ילדים ובני נוער במסגרות שונות משתתפים בפעילות נטיעות ולומדים על משמעות החג תוך עריכת סדר פסח עם שליחי החינוך של קק"ל.**

**הילדים לומדים על הטבע הארץ ישראלי ובכיתות הגבוהות לומדים על נושאי קיימות וחשיבות המים, ועל תרומתה של ישראל לעולם בנושאים אלה.**

קרוואן הלאום

במסגרת הפעילויות בקרוואן הלאום, מתמקדים בתרומתה של קק"ל לחידוש ההתיישבות היהודית בארץ ישראל עוד מהקמתה ובפעילות היום למען פיתוח התיישבות קהילתית וירוקה ברחבי הארץ. ערכי הציונות ודרך של עשייה משמעותית ללא הפסקה, מנחים את קק"ל כשהיא מקימה מקומות בילוי וגינות בשכונות וביישובים, משקיעה בפיתוח הקהילה ובחינוך ומסייעת בחיזור הפריפריה בישראל.

במסגרת הפעילויות, נערכות הפעלות שטח ברוח ערכי קק"ל וההתיישבות, היכרות עם הארץ, נופיה, ההיסטוריה וההווה שלה, מפת ישראל והיישובים וחיבור לחזון המדינה, למגילת העצמאות, לעם ולמדינת ישראל.

**קרוואן קיץ**

קרוואן הקיץ פועל יחד עם תנועות הנוער וארגוני הנוער במחנות הקיץ השונים ברחבי העולם.

באמצעות פעילויות מרתקות, זוכים המתחנכים ללמוד על תרומתה של קק"ל לקהילה ולסביבה בארצם שלהם ובארץ ישראל, כמו גם להכיר את מדינת ישראל והיותה מעצמהטכנולוגית שמפתחת פרויקטים רחבי היקף בנושאים של סביבה ומים, התורמים לשיפור בכל העולם, וכן את פיתוח הארץ עצמה שנעשה במגוון תחומים בזכות קקל וידידי קק"ל בעולם. פעילויות הקרוואן השונות נעשות לרוב מחומרים ממוחזרים.